Samtök fyrirtækja í veitingarekstri skora á stjórnvöld að bregðast við erfiðri stöðu veitingageirans tafarlaust áður en fleiri veitingastaðir gefast upp. Þau hvetja til meiri gagnsæis í sóttvarnaaðgerðum og að jafnræðis sé gætt.
Starfsemi veitingahúsa hefur verið skert síðan í ágúst og krár verið lokaðar síðan í september.Emil Helgi Lárusson og Hrefna Björk Sverrisdóttir ræddu þessa stöðu í Morgunútvarpi Rásar 2 í morgun. Þau segja einkennilegt að 100 megi vera í verslunum en 20 í hverju hólfi á veitingastöðum
Gryitvið hefðum viljað sjá gengið aðeins lengra og hækka þennan lágmarksfjölda upp í 50 manns. Opnunartímann til 11 sem munar mjög miklu upp á að geta tví- eða þrísetið borðin og jafnfram leyfa kráareigendum að opna og hlíta sömu reglum og veitingahúsin gera.
Emil segir að kjarasamningar og hækkun áfengisgjalds hafi komið illa niður á veitingastöðum.
En ég held að það sem angri okkur mest er að við skiljum ekki reglurnar nógu vel. Það er svo mikið ósamræmi í þeim.Verslanir mega taka inn 100 þarna kemur fólk inn og þuklar á öllum flíkum og pinklum. Það er ekkert hægt að spritta á milli. Veitingastaðir geta haldið sóttvörnum miklu betur.
Þau leggja til að veitingastaðir fái endurgreiðslu virðisaukaskatts.
Það hvetur fólk til að selja meira, gefa upp tekjurnar og nýtist greininni mjög jafnt.